Izaskun Rekalde

**Izaskun Rekalde Abasolo** (Usansolo, Bizkaia, 1977ko ekainaren 27a &ndash; 2023ko ekainaren 14a) ekonomialaria, unibertsitateko irakaslea, Lanbide Heziketako irakaslea, ikertzailea eta euskaltzalea izan zen.

Hiru seme-alabaren ama izanik 2021-2023 urteetan Dimako eskolako guraso elkartean parte hartu zuen.

## Irakaslea eta ikertzailea 
Enpresen Administrazio eta Zuzendaritzan lizentziatura bukatu ondoren  2003tik 2010era, BBVAn egin zuen lan, giza baliabideetako teknikari. Enpresen Administrazio eta Zuzendaritzan lizentziatua zen, eta ekonomian  eta Enpresa Zientzietan doktore titulua lortu zuen gero. ICF Coach Exekutiboa titulua zuen, eta 2017an bere doktorego-tesian titulu horren garrantzia aztertu zuen, zuzendari Jon Landeta Rodriguez eta Pilar Fernandez Ferrin zituela. 

Tesiaren izenburua hau zen: "*Zuzendaritza-prestakuntzarako tresna gisa coaching exekutiboaren baliotasun zientifiko eta sozialaren analisia*". Coaching exekutiboari buruzko ezagutza zientifikoarentzat erreferentziazko marko teoriko eta kontzeptuala eskaini zuten tituluaren eraginkortasuna baldintzatzen duten faktoreak zedarrituz eta zuzendaritza-garapenerako duen balioa ebaluatuz, haren funtzionamendua azaltzeko eraikitako eredu batetik abiatuta.

Lan horri esker, Euskal Herriko Unibertsitateko Doktorego Sari Berezia jaso zuen 2019an. *Coaching-*ean egin zuen behar hainbat urtez, baita irakaskuntzan eta bankuetan ere. 2003tik 2010era, BBVA bankuan egin zuen lan, giza baliabideetako teknikari. Lanbide heziketan eta Euskal Herriko Unibertsitatean aritu zen azkeneko urteetan irakasle lanetan.

## Pantailak euskaraz 
thumb
Pantailak Euskaraz mugimenduaren sortzaileetariko bat izan zen eta, geroago, bozeramailea izan zen 2021eko ekainaren 8tik. Talde eragileko partaidea eta Elkarteko lehendakaria zen. Izan ere, bi-biak agertu dira, besteak beste, mugimenduaren bultzatzaile eta ordezkari lanetan.
Fitxategi:PantailakEuskaraz logoa.png|alt=|Pantailak Euskaraz
Fitxategi:Binke aldizkaria.png|alt=|Binke aldizkaria

## *Binke* aldizkaria eta Arnas Dezagun 
Galdakaon eta Usansolon euskaraz argitaratzen den *Binke* aldizkarietako sortzaileetariko bat izan zen eta batzordekide ere izan zen hedabidearen lehenengo sei urteetan.

Galdakao eta Usansoloko Binke aldizkarian, 46 urte beteko lituzkeen egunean hain zuzen ere, bere kuadrilako lagunek argitaratu dute Izaskun ondo definitzen duten hitzak, "lagunzurtz" gelditu direla adieraziz: Izaskunegaz akordetan garanean, berba bi datorkuz gogora: indarra eta kemena. Indarra, bizitzak ipinitako oztopoak indartsu gainditu ebazalako (...) Eta kemena, erronka barrieri aurre egiteko prest egon zalako beti (...).Eta Rekalderen izaera gogoratzeko hitz gako hauek azaltzen dituzte: ametsa, euskara, libertatea eta laguna; horrexegatik "lagunzurtz" gelditu direla adierazi dute Binke Aldizkarian.

## Sariak eta aintzatespenak 
* 2023: Abenduaren 3an, Euskararen Nazioarteko Egunean, Galdakaoko Torrezabal Kultur Etxean egindako ekitaldi nagusian Izaskun Rekalde usansolotar euskaltzalea gogoratu zuten.
* 2022: Pantailak Euskaraz mugimenduak Hau Pittu Hau Bilboko konpartsaren Euskara saria Bilboko Aste nagusian txosnetan.
* 2019:  EHUko Doktorego Sari Berezia jaso zuen.
[thumb|Pantailak Euskaraz mugimenduari [Hau Pittu Hau!|Hau Pittu hau konpartsak sari moduan emandako euskaldun makilarekin,|erdian|380x380px]]

## Erreferentziak 
## Kanpo estekak 
* Elkarrizketa: Euskararen babesa merkatuaren jokoan sartzea ez da justua Berria, 2022.08.26

* Izaskun Rekalde euskaltzalea eta Pantailak Euskaraz mugimenduaren ahotsa zendu da.Naiz, 2023-06-15